Saya mau tau Milan dari Bryan Cristante. Jelaskan dalam bahasa melayu

Cristante telah melakukan penampilan sulungnya untuk Milan pada 6 Disember 2011 semasa berusia 16 tahun dan 278 hari. Beliau beraksi dalam perlawanan Liga Juara-Juara Eropah selepas menggantikan Robinho ketika menentang Viktoria Plzeň. Beliau menjadi pemain Milan termuda yang melakukan penampilan sulung dalam pentas Liga Juara-Juara selain pemain muda ketiga kelab yang tampil untuk beraksi.

Cristante telah dipilih sebagai pemain terbaik di Torneo di Viareggio 2013. Pada 4 Mac 2013, Cristante telah menandantangani kontrak pertamanya sekali gus meletakkannya sebagai pemain Milan sehingga tahun 2018. Beliau mula menyertai skuad senior pada permulaan musim 2013–14.

Pada  10 November 2013, beliau melakukan penampilan sulungnya di Serie A dengan menggantikan Kaká dalam aksi menentang Chievo Verona yang berkesudahan seri tanpa jaringan. Beliau menjaringkan gol pertamanya untuk Milan pada 6 Januari 2014 ketika menentang Atalanta.